༄༅། །ཡི་གེ་དྲུག་པའི་སྒྲུབ་ཐབས་བཞུགས་སོ། །
༄༅། །ཨོཾ་མ་ཎི་པདྨེ་ཧཱུཾ། རང་གཞན་འཁོར་བའི་སྡུག་བསྔལ་ལས་མྱུར་དུ་ཐར་པར་
འདོད་པས།
སྐྱབས་འགྲོ་སེམས་བསྐྱེད་ཞེ་ཐག་པས་བྱས་ནས། མ་དག་པའི་ཕུང་པོ་ཁམས་
དང་སྐྱེ་མཆེད་འདི་ཐམས་ཅད་ཀྱི་སྟོང་ཞིང་དབེན་པའི་གཞི་ལ། དག་པའི་དོན་དེ་བཞིན་
ཉིད་ཐབས་དང་ཤེས་རབ་གཉིས་སུ་མེད་ཅིང་འོད་གསལ་པའི་བདེ་བ་དང་། སྟོང་པ་ཟུང་
དུ་འཇུག་པ་མ་ཎི་དང་པད་མེའི་དོན། རྗེ་བཙུན་སྤྱན་རས་གཟིགས་དབང་ཕྱུག །དབྱིབས་
དང་ཁ་དོག་ཐམས་ཅད་དམ། སྐུ་མདོག་དཀར་ལ་འོད་ཟེར་དཔག་མེད་ཕྱོགས་བཅུར་འཕྲོ་བ།
ཞལ་གཅིག་ཕྱག་གཉིས་པའམ། ཕྱག་བཞི་པའམ། བཅུ་གཅིག་ཞལ་ལ་སོགས་པས་
ས་སྐུའི་
རྣམ་པར་རོལ་པ་དཔག་ཏུ་མེད་པས་ནམ་མཁའ་ཐམས་ཅད་གང་བར་དུས་ཐམས་ཅད་དུ་
བཞུགས་པ་ཡང་ཡང་གསལ་འདེབས་ཤིང༌། དེ་ཉིད་དུས་འཁོར། དགྱེས་རྡོར། བདེ་མཆོག
གསང་ འདུས། སྒྱུ་ འཕྲུལ་དྲྭ་བ། རྡོ་རྗེ་གདན་བཞི། མཧཱ་མ་ཡ། མཁའ་འགྲོ་རྒྱ་མཚོ། ཡུམ་
ཆེན་མོ། ཕྱག་རྒྱ་ཆེན་པོ། ཤིན་ཏུ་རྣལ་འབྱོར་། སངས་རྒྱས་མཉམ་སྦྱོར། དབུ་མ་ཆེན་པོ།
རང་བྱུང་ཡེ་ཤེས། རྡོ་རྗེ་སེམས་དཔའ། རྡོ་རྗེ་འཆང་ལ་སོགས་པ་གཤིས་ལུགས་ཟབ་མོའི་
སངས་ རྒྱས་ དང་། ཆོས་དང་། དགེ་འདུན་དང་། ལྷ་དང་། སྔགས་དང་། རྒྱུད་དང་། དཀྱིལ་
འཁོར་དང་། ཕྱག་རྒྱ་དང། དངོས་གྲུབ་ཐམས་ཅད་འདུས་པ་བླ་མའི་རྣལ་འབྱོར་དང་གཅིག་
ཉིད་དུ་ཡིད་ཆེས་པར་བྱས་ནས་དད་གུས་དྲག་པོ་དུང་དུང་པ་ཡང་ཡང་བྱ་ཞིང༌། འདོད་དོན་
གང་ཡིན་གསོལ་བ་གདབ།
མ་ཎི་ཞེས་པ་ནོར་བུ་ཡིན་ལ་དེ་ཡང་འགྱུར་མེད་དོན་དམ་པའི་མཁའ་ཁྱབ་སྟེ། སངས་
353

ཇོ་ནང་དཔེ་ཚོགས།
ཏུའི་དེབ་ཞེ་བཞི་པ།
རྒྱས་རིན་པོ་ཆེའོ། །དེ་གང་ལ་བཞུགས་ན། སྟོང་གཞི་ཆོས་ཉིད་ཀྱི་ཟ་མ་ཏོག་ན་བཞུགས་
པ་དེ་ཉིད་པད་མ་ལ་བཞུགས་པའོ། །དེས་ན་འདིར་པད་མེ་ཞེས་པ་ནི་པད་མ་ལ་ཞེས་པའི་
དོན་ཡིན་ལ། དེ་དག་ཉིད་སངས་རྒྱས་ཀྱི་རིན་ཆེན་ཟ་མ་ཏོག་ན་བཞུགས་པའི་དོན་ཡིན་ཞིང་།
ཟ་མ་ཏོག་བཀོད་པའི་དོན་ཡང་དེ་ཡིན་ལ་ཨེ་ལ་ཝཾ་ཞུགས་པ་དང༌། ཨ་ལ་ཧཾ་ཞུགས་པ་
དང་། ཤེས་རབ་ལ་ཐབས་ཞུགས་ པ་དང་། སྟོང་ཆེན་ལ་བདེ་ཆེན་ཞུགས་པ་དང་། སྟོང་
ཉིད་ལ་སྙིང་རྗེ་ཞུགས་པ་དང༌། ཨཱ་ལི་ལ་ཀཱ་ལི་ཞུགས་པ་དང༌། རྡོ་རྗེ་ཉི་མ་ལ་རྡོ་རྗེ་ཟླ་བ་
ཞུགས་པ་དང་། པད་མ་ལ་རྡོ་རྗེ་ཞུགས་པ་དང་། གྲུ་གསུམ་ལ་ཐིག་ལེ་ཞུགས་པ་དང་། སེམས་
དཔའ་ལ་རྡོ་རྗེ་ཞུགས་པ་དང་། རྟེན་གྱི་དཀྱིལ་འཁོར་ལ་བརྟེན་པ་ལྷ་ཚོགས་བཞུགས་པའི་
དོན་ཡིན་པས། གཤིས་ལུགས་ཟབ་མོའི་ལྷ་ཡབ་ཡུམ་ཐམས་ཅད་དང་། ཐབས་ཤེས་ཐམས་
ཅད་དང་། རྟེན་དང་བརྟེན་པའི་དཀྱིལ་འཁོར་ཐམས་ཅད་འདུས་པ། མ་ཎི་པད་མེ་ཧཱུཾ། དེ་
ཡང་ཐབས་དམིགས་བཅས་སྙིང་རྗེ་རྣམ་གྲངས་ལ། ནོར་བུ་དང༌། རིན་ཆེན་དང་། ཐིག་ལེ་
དང་། རྡོ་རྗེ་དང༌། ཨཱ་ ལི་དང་། ཧཾ་ཡིག་དང་། ཝཾ་ཡིག་དང་། ཧེ་ཡིག་དང་། སྡོམ་པ་དང་།
འདུས་པ་དང་། དུས་དང་། དང་པོའི་སངས་རྒྱས་ལ་སོགས་པ་ཤིན་ཏུ་མང་པོ་གསུངས་ཤིང་།
ཤེས་རབ་དམིགས་བཅས་སྟོང་ཆེན་གྱི་རྣམ་གྲངས་ལ། པད་མ་དང་། ཆོས་འབྱུང་དང་། གྲུ་
གསུམ་དང༌། སེམས་དཔའ་དང་། ཀཱ་ལི་དང་། ཨཱ་ཡིག་དང་། ཨེ་ཡིག་དང་། བཛྲ་དང་།
འཁོར་ལོ་དང༌། གསང་བ་དང་། འཁོར་ལོ་དང་། ཟ་མ་ཏོག་གམ། སེང་གེའི་ཁྲི་ལ་སོགས་
པ་ཤིན་ཏུ་མང་དུ་གསུངས་པའི་ཕྱིར་རོ། །
ཨོཾ་ཡིག་ནི་ཐབས་ཀྱི་ཡེ་ཤེས་ལྔ། ཧཱུཾ་ཡིག་ནི་འདིར་ཤེས་རབ་ཀྱི་ཡེ་ཤེས་ལྔ་སྟེ། དེ་
ལྟར་ན་ཤེས་བཅུ་རྣམ་དག་ བདག་ཉིད་ཅན་ནོ། །དེ་ལྟར་གསང་སྔགས་ རྒྱལ་པོ་དྲུག་ནི་
འགྱུར་མེད་དྲུག་སྟེ། རྒྱལ་བ་རིགས་དྲུག་ལ་སོགས་པ་དོན་དམ་པའི་དྲུག་ཚན་ཐམས་ཅད་དོ། །
354

ཀུན་མཁྱེན་རྟོན་པ་བཞི་ལྡན།
པོད་བཅུ་གཅིག་པ།
ཡི་གེ་དྲུག་པའི་སྒྲུབ་ཐབས།
ཞེས་ཤེས་པས་ལྷ་གཅིག་ལ་ལྷ་ཀུན་འདུས་པ་དང་། སྔགས་གཅིག་ལ་སྔགས་ཀུན་འདུས་
པའི་མན་ངག་ཟབ་མོ་ལ་ཡིད་ཆེས་པའི་ངང་ནས། དག་གསལ་རྒྱུན་མ་འཆད་ཅིང་རིང་ཐུང་
རན་པོར་བཟླས་པས་སྲས་བཅས་རྒྱལ་བ་ཐམས་ཅད་ཀྱི་ཐུགས་རྒྱུད་བསྐུལ་ནས། བྱིན་
རླབས་དང་ཐུགས་རྗེའི་འོད་ཟེར་དཔག་ཏུ་མེད་པ་འཕྲོས་ཏེ། སེམས་ཅན་ཐམས་ཅད་ཀྱི་
བ་པ་ཐམས་ཅད་བསལ། དངོས་གྲུབ་ཐམས་ཅད་ཐོབ་ནས། ཡི་གེ་དྲུག་པ་ངག་ཏུ་བཟློས་
པའི་སྒྲས་ནམ་མཁའ་ཐམས་ཅད་གང་བར་བསམ། དེའི་ངང་ནས་ཕྱག་དང༌། བསྐོར་བ་
དང་། མཆོད་ པ་དང༌། བསྟོད་ པ་དང་། གཏོར་མ་དང་། ཆབ་གཏོར་དང་། སྡིག་བཤགས་
དང་། དགེ་བ་ལ་རྗེས་སུ་ཡི་རང་བ་དང་། བསྐུལ་ཞིང་གསོལ་བ་གདབ་པ་དང་། མཎྜལ་
འབུལ་བ་ལ་སོགས་པ་དགེ་བའི་བྱ་བ་ཐམས་ཅད་བྱ་ཞིང་། རྫོགས་རིམ་ཟབ་མོ་ཡང་བླ་
མའི་མན་ངག་བཞིན་དུ་བསྒོམ་པར་བྱའོ། །དེ་ལྟར་བྱས་ན་ཚེ་རིང་ཞིང་ནད་མེད་པ་དང་།
ལོངས་སྤྱོད་དང་། དབང་ཕྱུག་ཕུན་སུམ་ཚོགས་པ་ལ་དགྲ་དང་། ཆོམ་རྐུན་དང་། མེ་དང་།
ཆུ་ལ་སོགས་པ་དང་། མི་དང་མི་མ་ཡིན་པའི་གདོན་ཐམས་ཅད་ཞི་བ་དང་། བསམ་པ་དགེ་
ཞིང་ལས་སུ་རུང་ལ་ཆོས་མཐུན་པས། འཆི་བའི་ཚེ་འཇིགས་པའི་སྣང་བ་དེ་དག་མི་འཆར་
བར་རྗེ་བཙུན་སྤྱན་རས་གཟིགས་དབང་ཕྱུག་འཁོར་དང་བཅས་པའམ། དེའི་རྣམ་འཕྲུལ་
བསམ་གྱིས་མི་ཁྱབ་པས་བསུ་ནས། པོ་ཏ་ལའམ། བདེ་བ་ཅན་དུ་པད་མ་ལ་བརྫུས་ཏེ་སྐྱེ་ཞིང༌།
སྐྱེས་མ་ཐག་ཏུ་གཟུང་དང༌། ཏིང་ངེ་འཛིན་ལ་སོགས་པའི་ཡོན་ཏན་མང་པོ་ཐོབ་ནས། སངས་
རྒྱས་ཐམས་ཅད་མཉེས་པར་བྱེད་ཅིང་། ས་དང་ལམ་གྱི་ཡོན་ཏན་ཐམས་ཅད་ཡོངས་སུ་
རྫོགས་ནས། མགོན་པོ་སྤྱན་རས་གཟིགས་དང་མཚུངས་པའི་གོ་འཕང་ཐོབ་པར་འགྱུར་རོ། །
དེ་ལྟར་ཕན་ཡོན་ཆེ་ལ་བསྒྲུབ་པར་སླ་བའི་མན་ངག་ཟབ་མོ་ཁྱད་པར་འཕགས་པ་
འདི་ནི། བླ་མ་སེང་གེ་རྒྱལ་མཚན་ལ་སོགས་པས་ཐུན་པ་ཡོན་མཆོད་ལ་སོགས་པའི་སེམས་
355

ཇོ་ནང་དཔེ་ཚོགས།
སྤྱིའི་དེབ་ཞེ་བཞི་པ།
ཅན་ཐམས་ཅད་ལ་ཕན་པའི་ཆེད་དུ་གསོལ་བ་བཏབ་ནས། མ་ཎི་པད་མེའི་ངེས་དོན་ཟབ་
མོ་ལ་ངེས་ཤེས་དད་པ་ཐོབ་ཅིང༌།
གསང་སྔགས་རྒྱལ་པོ་དྲུག་ལྡན་ཡི་གེ་དྲུག་ལ་རྡོ་རྗེའི་སྒྲ་
དང་། གཉིས་སུ་མེད་པའི་རྗེ་བཙུན་སྤྱན་རས་གཟིགས་དབང་ཕྱུག་གི་བཀའ་དྲིན་གྱིས་ཉེ་
བར་བསྐྱངས་ པའི་ རྒྱལ་ཁམས་པ་རྟོན་པ་བཞི་ལྡན་གྱིས་སྦྱར་བའོ།། །།འདིས་ཀྱང་
བསྟན་པ་དང་སེམས་ཅན་ཐམས་ཅད་ལ་ཕན་པར་གྱུར་ཅིག ། དགེའོ། །
(མ་དཔེ་ནི་འཛམ་ཐང་པར་མ་ཁོ་ན་ཡིན།)
356

ཀུན་མཁྱེན་རྟོན་པ་བཞི་ལྡན།
པོད་བཅུ་གཅིག་པ།
མ་ཎི་ངེས་དོན་བཞུགས།